एसडीएम और बीडीओ के कारण 81 हजार पेंशनर्स की 18.40 करोड़ की राशि अटकेगी
ग्रामीणक्षेत्र में बीडीओ और शहरी क्षेत्र में एसडीएम की ढिलाई के कारण सामाजिक सुरक्षा पेंशन योजना से जुड़े जिले के 81 हजार से अधिक पेंशनर्स को दिसंबर माह की 18 करोड़ 40 लाख रुपए की पेंशन नहीं मिल पाएगी। इसमें सर्वाधिक राजगढ़ तारानगर के पेंशनर्स प्रभावित होंगे। सत्यापन के अभाव के कारण यह हालत बनी है।
राजगढ़ के ग्रामीण क्षेत्र में मात्र 2.98 प्रतिशत शहरी में 3.14% पेंशन का ही सत्यापन हो पाया है। तारानगर के ग्रामीण क्षेत्र में 5.77% पेंशन का सत्यापन हुआ है, जबकि शहरी क्षेत्र में यह ग्राफ 99.97% है। जिले में एक लाख 84030 पेंशनर्स है, जिनकी नवंबर माह तक की पेंशन जारी की जा चुकी है। अब दिसंबर की पेंशन को लेकर एक लाख 2928 पेंशन का ही सत्यापन हो पाया है।
प्रशासनिक अधिकािरयों की इस लापरवाही के कारण पेंशनरों के सामने गंभीर संकट हो गया है। इनकी आय का एकमात्र माध्यम ही पेंशन की रािश है।
81 हजार का सत्यापन नहीं
81 हजार 110 पेंशन का अभी तक सत्यापन नहीं हो पाया है। इनको जनवरी माह में पेंशन नहीं मिल पाएगी।
पेंशन के सत्यापन को लेकर सामाजिक न्याय एवं अधिकारिता विभाग के निदेशक एमपी मीणा ने आदेश जारी किया है। दिसंबर,15 तक पेंशनर्स का भौतिक सत्यापन नहीं होने के कारण रुकने वाले पेंशन भुगतान के लिए संबंधित स्वीकृतकर्ता अधिकारी (एसडीएम/बीडीओ) उत्तरदायी होंगे। भौतिक सत्यापन के दौरान अपात्र पाए गए पेंशनरों की पेंशन तत्काल बंद करने की कार्रवाई की जाएगी।
इससे पहले सामाजिक सुरक्षा पेंशन योजना को लेकर की हुई सीडिंग में रही लापरवाही के कारण जिले के करीब 23 हजार पेंशनर्स की पिछले चार महीने से राशि अटक गई थी। हालांकि जिला कोषाधिकारी कार्यालय से नवंबर माह तक की पेंशन का भुगतान जारी कर दिया गया। लेकिन गलत खाता नंबर भरे जाने से सहित अन्य कमियों के चलते 23 हजार के करीब पेंशनर्स के खातों में चार माह के पेंशन की राशि नहीं पहुंची। कुछ पेंशनर्स ऐसे भी है, जिनकी पेंशन की राशि किसी अन्य खातों में जमा हो गई। पेंशनर्स के सामने चार महीने की उक्त राशि प्राप्त करने का कोई रास्ता नहीं है।
ब्लॉक पेंशनर्स सत्यापित असत्यापित सत्यापित %
राजगढ़5133 161 4972 3.14
सरदारशहर 6127 363 5764 5.92
सुजानगगढ़ 6604 457 6147 6.92
चूरू 6456 3397 3059 52.62
छापर 1379 1223 156 88.69
रतनगढ़ 4989 4954 35 99.03
राजलदेसर 2276 2258 18 99.21
बीदासर 2268 2252 16 99.29
रतननगर 924 920 4 99.57
तारानगर 3473 3472 1 99.97
ब्लॉक पेंशनर्स सत्यापित असत्यापित सत्यापित %
राजगढ़34171 1018 33153 2.98
तारानगर 21163 1222 19941 5.77
बीदासर 12183 7353 4830 60.35
चूरू 17811 14986 2825 84.14
रतनगढ़ 15363 15216 147 99.04
सुजानगढ़ 15613 15571 42 99.73
सरदारशहर 28105 28105 00 100.00
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva san_Deva kas_Deva mar_Deva mai_Deva mai_Deva awa_Deva mai_Deva bho_Deva hin_Deva bho_Deva bho_Deva awa_Deva kas_Deva mai_Deva san_Deva hin_Deva